Blaze7451/Wiki-th-20250601 huggingface dataset:
วิกิพีเดีย:เสนอบทความคุณภาพ/แบทแมน บีกินส์

=== แบทแมน บีกินส์**
แบทแมน บีกินส์ ถูกเสนอเมื่อ 30 ตุลาคม พ.ศ. 2551 และจะได้รับการพิจารณาภายในวันที่ 13 พฤศจิกายน พ.ศ. 2551
 เสนอชื่อ Glass mask
สนับสนุน 
# สนับสนุนครับ --Sry85 23:08, 31 ตุลาคม 2551 (ICT)
# สนับสนุนด้วยครับ --DoLKuNGBiGHEAD 19:52, 1 พฤศจิกายน 2551 (ICT)
คัดค้าน
เสนอแนะการปรับปรุง
#ฐานคติ มีคำที่เข้าใจง่ายกว่านี้รึเปล่าครับ --Sry85 18:04, 31 ตุลาคม 2551 (ICT)
#* ผมขอเสนอและดำเนินการเปลี่ยนชื่อหัวข้อ ฐานคติ เป็น ประเด็นในภาพยนตร์ เพื่อความเข้าใจอย่างทั่วถึง -- Glass mask 22:23, 31 ตุลาคม 2551 (ICT)
#** ผมว่า ประเด็นในภาพยนตร์ ดูเข้าใจง่ายกว่าครับ --Sry85 22:40, 31 ตุลาคม 2551 (ICT)
รายชื่อผู้จัดการทีมสโมสรฟุตบอลนิวคาสเซิลยูไนเต็ด

ผู้จัดการทีมของสโมสรฟุตบอลนิวคาสเซิลยูไนเต็ด เป็นตำแหน่งบุคคลที่มีหน้าที่ในส่วนงานด้าน การจัดการ เช่น การวางแผนการเล่น การซื้อตัวผู้เล่น ของทีมนิวคาสเซิล ตั้งแต่เริ่มก่อตั้งสโมสรใน ค.ศ. 1892 จนถึงปัจจุบัน นิวคาสเซิลยูไนเต็ด มีผู้จัดการทีมทั้งสิ้น 29 คน โดยแบ่งออกเป็นผู้จัดการทีมเต็มเวลา 24 คน และรักษาการผู้จัดการทีมอีก 5 คน
ผู้จัดการทีมของนิวคาสเซิลยูไนเต็ด ที่คุมทีมนานที่สุดคือ สแตน เซย์มัวร์ ซึ่งเริ่มคุมทีมตั้งแต่ ค.ศ. 1939 และออกจากตำแหน่งใน ค.ศ. 1958 รวมระยะเวลาคุมทีมทั้งสิ้นคือ 14 ปี

**รายนามผู้จัดการทีม**

**สถิติ**

**สัญชาติ**
 England อังกฤษ (26)- Scotland สกอตแลนด์ (5)- Ireland ไอร์แลนด์ (2)- Northern Ireland ไอร์แลนด์เหนือ (1)- Netherlands เนเธอร์แลนด์ (1)- Argentina อาร์เจนตินา (1)- Spain สเปน (1)

**จำนวนนัดที่คุมทีม**
 England โจ ฮาร์วี : 591 นัด- England สแตน เซย์มัว : 338 นัด- England เควิน คีแกน : 272 นัด- England เซอร์ บ็อบบี ร็อบสัน : 255 นัด- Scotland แอนดี คันนิงแฮม : 251 นัด

**อ้างอิง**

**แหล่งข้อมูลอื่น**
 ผู้จัดการทีม date=2009-04-04  จาก เว็บไซต์อย่างเป็นทางการของสโมสร
อัลฟ่าอซีล

NZ-333 อัลฟ่าอซีล (α・アジール  ;α Azieru) เป็นโมบิลอาเมอร์ซึ่งมีบทบาทสำคัญในภาพยนตร์การ์ตูนญี่ปุ่น อนิเมะเรื่อง โมบิลสูทกันดั้ม : ชาร์ เคาน์เตอร์ แอทแทค อันเป็นตอนหนึ่งในภาพยนตร์ชุดกันดั้ม ออกแบบโดยยูทากะ อิซุบุจิ คำว่าอัลฟ่าในชื่อของอัลฟ่าอซีลเป็นอักษรกรีก (α)
อัลฟ่าอซีลเป็นโมบิลอาเมอร์ขนาดใหญ่ของนีโอซีอ้อนซึ่งออกแบบให้นิวไทป์ใช้งานโดยเฉพาะ มีความเร็วและพลังทำลายในระดับสูง ใต้เกราะกระโปรงจะติดถังเขื้อเพลิงขนาดใหญ่สองถังไว้เหมือนขาสองข้างซึ่งจะปลดทิ้งไปเมื่อใช้เชื้อเพลิงหมดแล้ว อาวุธหลักของอัลฟ่าอซีลประกอบด้วยฟันเนลซึ่งเป็นอาวุธควบคุมด้วยพลังจิตผ่านระบบไซคอมมิว (Psycommu = Psychic communicator) เมื่อใช้งาน ฟันเนลจะแยกออกไปจากอัลฟ่าอซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ ซึ่งฟันเนลของอัลฟ่าอซีลจะใหญ่กว่าปกติเพราะติดตั้งเครื่องกำเนิดพลังงานไว้ในตัว ที่ปากของอัลฟ่าอซีลติดปืนมหาอนุภาคซึ่งสามารถเจาะทะลุบีมบาเรียร์ของนิวกันดั้มได้ ใต้เกราะไหล่ทั้งสองข้างมีแขนเมก้าอาร์มซึ่งเป็นบีมกันห้าลำกล้องที่สามารถควบคุมด้วยระบบไซคอมมิวผ่านสายเคเบิลให้ยืดออกไปยิงโจมตีศัตรูได้เหมือนแขนของซีอองก์ในโมบิลสูทกันดั้ม ในวิดีโอเกมทั้งเอสดีกันดั้มจีเจเนเรชันซีรีส์และซูเปอร์โรบ็อตไทเซ็นซีรีส์ อัลฟ่าอซีลมักมี Iฟิลด์บาเรียร์ซึ่งใช้สะท้อนลำแสงจากอาวุธบีมที่ศัตรูยิงใส่ แต่อัลฟ่าอซีลไม่ได้แสดงความสามารถนี้ในภาพยนตร์ ในภาพยนตร์คอมพิวเตอร์กราฟิกส์ Gundam Evolve นั้น อัลฟ่าอซีลสามารถแยกส่วนหัวออกไปเป็นยานหนีภัยได้อีกด้วย 
คำว่าอัลฟ่าในชื่อของนิวกันดั้มเป็นอักษรกรีก (α)
อัลฟ่าอซีลเป็นโมบิลอาเมอร์ที่ชาร์ อัสนาเบิลมอบให้เควส ปาราย่าใช้ในปฏิบัติการทิ้งดาวเคราะน้อย แอ็กซิสลงไปบนโลก ซึ่งเควสได้ใช้อัลฟ่าอซีลทำลายกองกำลังของหน่วยลอนโดเบลไปมากมายก่อนจะได้รับความเสียหายอย่างหนักในการต่อสู้กับนิวกันดั้มของอามุโร่ เรย์และถูกทำลายโดยรีกัซซี่ของเชน อากิ แต่ในนิยาย Beltochika's Children ซึ่งโยชิยูกิ โทมิโนะดัดแปลงมาจากบทภาพยนตร์ที่ไม่ได้ใช้นั้น เควสถูกเจกันของฮาซาเวย์ โนอาสังหาร

**รูปแบบอื่นๆ**

**NZ-222 ไซโคโดก้า**
โมบิลสูทซึ่งเป็นรุ่นต้นแบบของอัลฟ่าอซีลและพัฒนาในช่วงเวลาเดียวกับ MSN-03 แยกด์โดก้า มีลักษณะคล้ายกับอัลฟ่าอซีลแต่มีขนาดเล็กกว่า ใช้อาวุธที่ด้อยอานุภาพกว่าแต่ก็มีแขนซึ่งสามารถใช้บีมเซเบอร์ในการต่อสู้ระยะประชิดตัวได้
ไซโคโดก้าเป็นส่วนหนึ่งของดีไซน์ต้นฉบับ ชาร์ เคาน์เตอร์ แอทแทค โมบิลสูทวาริเอชั่น และปรากฏตัวในนิยาย Beltochika's Children โดยใช้ชื่อว่า MSN-03-2 ไซโคกิร่าโดก้า

**NZ-444 เบต้าอซีล**
เป็นโมบิลอาเมอร์ซึ่งพัฒนามาจากอัลฟ่าอซีลให้มีลักษณะคล้ายกับ MSN-04II ไนติงเกล
ไซโคโดก้าเป็นส่วนหนึ่งของดีไซน์ต้นฉบับ ชาร์ เคาน์เตอร์ แอทแทค โมบิลสูทวาริเอชั่น

**อ้างอิง**
 SD Gundam G Generation F.I.F Perfect Profile-  Gundam Official 

**ดูเพิ่ม**
 รายชื่อหุ่นยนต์ใน Universal Century
หมวดหมู่:หุ่นยนต์ใน Universal Century
เบ้งฮิว

เบ้งฮิว มีชื่อในภาษาจีนกลางว่า เมิ่ง โยว (p=Mèng Yōu) เป็นตัวละครในนวนิยายอิงประวัติศาสตร์จีนเรื่องสามก๊กในศตวรรษที่ 14 เป็นน้องชายของเบ้งเฮ็กผู้เป็นกษัตริย์ของชนเผ่าลำมัน
เบ้งฮิวเป็นตัวละครสมมติในนวนิยายสามก๊ก ไม่ปรากฏชื่อในบันทึกทางประวัติศาสตร์อย่างเป็นทางการ

**ในนิยายสามก๊ก**
เบ้งฮิวปรากฏเป็นตัวละครในนวนิยายสามก๊กระหว่างตอนที่ 88 ถึงตอนที่ 90efn|ตรงกับสามก๊ก ฉบับเจ้าพระยาพระคลัง (หน) ตั้งแต่ตอนที่ 68 ถึงตอนที่ 69 เบ้งฮิวเป็นน้องชายของเบ้งเฮ็กผู้เป็นมันอ๋อง (蠻王 หมานหวาง) หรือกษัตริย์ของชนเผ่าลำมัน (南蠻 หนานหมาน) เบ้งฮิวเริ่มมีบทบาทหลังเบ้งเฮ็กถูกจูกัดเหลียงจับและปล่อยตัวเป็นครั้งที่สอง เบ้งเฮ็กใช้แผนลวงจับตัวจูกัดเหลียง โดยให้เบ้งฮิวพร้อมด้วยลชาวลำมันร้อยกว่าคนนำทรัพย์สินของมีค่าไปมอบให้จูกัดเหลียงทำทีเป็นยอมสวามิภักดิ์ และให้เบ้งฮิวอยู่ภายในค่ายจ๊กก๊กคอยประสานกับเบ้งเฮ็กที่จะโจมตีจากภายนอก แต่จูกัดเหลียงรู้เท่าทันแผนการจึงซ้อนแผนด้วยการวางยาเบื่อในอาหารที่ให้เบ้งฮิวและคนของเบ้งฮิวกินจนไม่ได้สติ เบ้งเฮ็กจึงต้องกลถูกจูกัดเหลียงจับตัวเป็นครั้งที่ 3 พร้อมกับเบ้งฮิว แต่จูกัดเหลียงก็ให้ปล่อยตัวเบ้งเฮ็กและเบ้งฮิวไป
ภายหลังจากเบ้งเฮ็กและเบ้งฮิวถูกจูกัดเหลียงจับตัวเป็นครั้งที่ 7 ทั้งสองพี่น้องก็ยอมสวามิภักดิ์ต่อจ๊กก๊ก

**ดูเพิ่ม**
 รายชื่อบุคคลในยุคสามก๊ก- รายชื่อตัวละครสมมติในยุคสามก๊ก

**หมายเหตุ**

**อ้างอิง**

**บรรณานุกรม**
 ล่อกวนตง (ศตวรรษที่ 14). สามก๊ก (ซันกั๋วเหยี่ยนอี้).
หมวดหมู่:ตัวละครสมมติในยุคสามก๊ก
วิทอินเท็มเทชัน

Within Temptation
วิทอินเท็มเทชัน (Within Temptation) เป็นวงดนตรีแนวซิมโฟนิกเมทัล  จากประเทศเนเธอร์แลนด์ ก่อตั้งขึ้นในปี ค.ศ. 1996 โดยนักร้องนำชื่อ Sharon den Adel และมือกีตาร์ของวง Robert Westerholt 

**สมาชิกปัจจุบัน**
Sharon den Adel - นักร้องนำ (ค.ศ. 1996 - ปัจจุบัน)
*Robert Westerholt - มือกีตาร์, นักร้องนำ (ค.ศ. 1996 - ปัจจุบัน) 
*Ruud Adrianus Jolie - มือกีตาร์ (ค.ศ. 2001 - ปัจจุบัน) 
*Jeroen van Veen - มือเบส (ค.ศ. 1996 - ปัจจุบัน)
*Martijn Spierenburg - มือคีย์บอร์ด  (ค.ศ. 2001 - ปัจจุบัน)
*Stephen van Haestregt - มือกลอง (ค.ศ. 2002 - ปัจจุบัน)

**อดีตสมาชิก**
Ivar de Graaf – มือกลอง (ค.ศ. 1996 - 1998, ค.ศ. 1999 - 2001) 
*Martijn Westerholt – มือคีย์บอร์ด (ค.ศ. 1996 - 2001) 
*Michiel Papenhove – มือกีตาร์ (ค.ศ. 1996 - 2001)
*Jelle Bakker – มือกีตาร์ (ค.ศ. 2001) 
*Ciro Palma – มือกลอง (ค.ศ. 1998 - 1999)
*Dennis Leeflang – มือกลอง (ค.ศ. 1996) 
*Richard Willemse – มือกลอง (ค.ศ. 1996) 

**ผลงาน**
อัลบั้ม Enter (ค.ศ. 1997)
*อัลบั้ม The Dance (ค.ศ. 1998 - 1999)
*อัลบั้ม Mother Earth (ค.ศ. 2000 - 2003)
*อัลบั้ม Silent Of Force (ค.ศ. 2004 -2006)
*อัลบั้ม The Heart Of Everything (ค.ศ. 2007 - 2008)
*อัลบั้ม The Unforgiving (ค.ศ. 2011 - 2012)
*อัลบั้ม Hydra (ค.ศ. 2014)

**ดีวีดี**
Mother Earth Tour (ค.ศ. 2002) 
*The Silent Force Tour (ค.ศ. 2005) 
*Black Symphony (ค.ศ. 2008) 

**ซิงเกิล**
อัลบั้ม The Dance - Restless 
*อัลบั้ม Mother Earth - Our Farewell , Ice Queen , Mother Earth , Never Ending Story , Running Up That Hill 
*อัลบั้ม Silent Of Force - Stand My Ground , Memories , Angels , Jillian ,(I'd Give My Heart)
*อัลบั้ม The Heart Of Everything - What Have You Done , Frozen , The Howling , All I Need , Forgiven , Hand of Sorrow
*อัลบั้ม The Unforgiving - Faster , Sinéad
หมวดหมู่:กลุ่มดนตรีสัญชาติเนเธอร์แลนด์
หมวดหมู่:กลุ่มดนตรีที่ก่อตั้งในปี พ.ศ. 2539
จำได้ไหมลมหายใจแรก

เป็นภาพยนตร์สารคดีเป็นเรื่องของมารดาผู้ให้กำเนิดบุตรจากทั่วโลก เช่น เม็กซิโก สหรัฐอเมริกา บราซิล  อินเดีย เวียดนาม แทนซาเนีย ญี่ปุ่น ฝรั่งเศส ไซบีเรีย ออกฉายเมื่อวันที่ 31 ตุลาคม ค.ศ. 2007 ในประเทศฝรั่งเศส 

**แหล่งข้อมูลอื่น**
  เว็บไซต์ทางการfix-attempted=yes -  ข้อมูลภาพยนตร์สารคดีเรื่องจำได้ไหมลมหายใจแรก
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ฝรั่งเศส
หมวดหมู่:ภาพยนตร์สารคดี
ไมเคิล กริฟฟิน

ไมเคิล ดักลาส กริฟฟิน (Michael Douglas Griffin) เกิดเมื่อวันที่ 1 พฤศจิกายน ค.ศ. 1949 เป็นนักฟิสิกส์และวิศวกรการบินชาวอเมริกัน เข้ารับตำแหน่งผู้บริหารขององค์การนาซาตั้งแต่วันที่ 13 เมษายน ค.ศ. 2005 โดยที่ก่อนหน้านั้นเขาเป็นหัวหน้าภาควิชาอวกาศศึกษาที่ห้องทดลองฟิสิกส์ประยุกต์ มหาวิทยาลัยจอนส์ฮอปกินส์ ดร.กริฟฟินมีบทบาทต่องานขององค์การสำรวจอวกาศสหรัฐอเมริกาอย่างสูง และเป็นผู้หนึ่งที่มีบทบาทต่อกล้องโทรทรรศน์อวกาศฮับเบิลอย่างมาก  ดร.กริฟฟินเป็นหนึ่งใน 100 อันดับแรกบุคคลผู้มีอิทธิพลสูงที่สุดในโลกของนิตยสารไทมส์เมื่อปี ค.ศ. 2007

**อ้างอิง**

**แหล่งข้อมูลอื่น**
  ชีวประวัติ ดร.กริฟฟิน ที่เว็บไซต์องค์การนาซา 
หมวดหมู่:นักฟิสิกส์ชาวอเมริกัน
หมวดหมู่:วิศวกรชาวอเมริกัน
หมวดหมู่:บุคลากรในองค์การนาซา
หมวดหมู่:บุคคลจากรัฐแมริแลนด์
สเปกตรัมมองเห็นได้

ไฟล์:Light dispersion conceptual.gif|thumb|250px|การกระจายของแสงเมื่อเดินทางผ่านปริซึม
สเปกตรัมมองเห็นได้ (visible spectrum) เป็นช่วงหนึ่งของคลื่นแม่เหล็กไฟฟ้าที่สามารถมองเห็นได้ด้วยดวงตาของมนุษย์ การแผ่รังสีคลื่นแม่เหล็กไฟฟ้าในช่วงความยาวคลื่นนี้บางครั้งก็เรียกว่า "แสงที่ตามองเห็น" หรือ "แสง" ความยาวคลื่นช่วงนี้อยู่ระหว่าง 380-750 นาโนเมตร สเปคตรัมของแสงไม่ได้มีสีทุกสีที่ตาและสมองของมนุษย์สามารถรับรู้ บางสีที่หายไปเช่นชมพู หรือม่วงอมแดง แต่สามารถเกิดขึ้นได้จากการผสมช่วงคลื่นที่มีความยาวคลื่นหลายแบบ

**อ้างอิง**
หมวดหมู่:สเปกตรัมแสง
หมวดหมู่:สเปกตรัมแม่เหล็กไฟฟ้า
หมวดหมู่:การมองเห็น
หมวดหมู่:รงคศาสตร์
แฮร์มัน โอแบร์ท

แฮร์มัน ยูลีอุส โอแบร์ท (Hermann Julius Oberth; 25 มิถุนายน ค.ศ. 1894 – 28 ธันวาคม ค.ศ. 1989) เป็นนักฟิสิกส์ชาวเยอรมันเชื้อสายออสเตรีย-ฮังการี เขาเป็นหนึ่งในสามของบิดาแห่งวิทยาการจรวดและการสำรวจอวกาศร่วมกับคอนสแตนติน ซีออลคอฟสกี (รัสเซีย) และโรเบิร์ต ก็อดเดิร์ด (อเมริกัน) ทั้งสามคนนี้ไม่เคยทำงานร่วมกัน แต่โดยการทำงานอิสระต่างก็สามารถสร้างผลงานของตนสำเร็จขึ้นได้

**อนุสรณ์**
 พิพิธภัณฑ์การท่องเที่ยวอวกาศแฮร์มัน โอแบร์ท ตั้งอยู่ที่เมืองฟ็อยชท์ (Feucht) และสมาคมแฮร์มัน โอแบร์ท เป็นศูนย์รวมนักวิทยาศาสตร์ นักวิจัย และนักบินอวกาศจากทั้งโลกตะวันออกและตะวันตกมารวมกันเพื่อสานต่องานของเขาด้านวิทยาการจรวดและการสำรวจอวกาศ- แอ่งโอแบร์ท บนดวงจันทร์- ปรากฏการณ์โอแบร์ท (Oberth effect) 

**แหล่งข้อมูลอื่น**
  พิพิธภัณฑ์อวกาศแฮร์มัน โอแบร์ท
1989
หมวดหมู่:นักฟิสิกส์ชาวเยอรมัน
หมวดหมู่:การสำรวจอวกาศ
หมวดหมู่:บุคคลจากซีบีอู
เตียวโป้ (จาง เป่า)

เตียวโป้ (เสียชีวิต ค.ศ. 184) หรือชื่อในภาษาจีนกลางว่า จาง เป่า (s=张宝) ชาวเมืองกิลกกุ๋น (鉅鹿 จฺวี้ลู่) เป็นน้องชายคนรองของเตียวก๊ก เป็นหนึ่งในแกนนำของกบฏโพกผ้าเหลืองในช่วงปลายราชวงศ์ฮั่นตะวันออก  

**ประวัติ**
ในปีศักราชจงผิงปีทีี่ 1 (ค.ศ. 184) เตียวโป้ร่วมกับเตียวก๊กผู้พี่ชายในการก่อกบฏ เตียวโป้ได้รับการยกย่องจากลูกศิษย์ในลัทธิเต๋าไทแผง (太平道 ไท่ผิงเต้า) ขนานนามให้เป็นแตก๋งจงกุ๋น (地公將軍 ตี้กงเจียงจฺวิน) หรือขุนพลเจ้าแห่งแผ่นดิน 
ในเดือน 12 ปีเดียวกัน ฮองฮูสงปราบกองกำลังของเตียวโป้ได้ที่โฉเหียง (下曲陽 เซี่ยชฺวีหยาง; ปัจจุบันคือบริเวณทางตะวันตกของอำเภอจิ้นโจฺว นครฉือเจียจวง มณฑลเหอเป่ย์) เตียวโป้ถูกสังหารในที่รบ

**ในนิยายสามก๊ก**
ในนวนิยายอิงประวัติศาสตร์ในศตวรรษที่ 14 เรื่องสามก๊ก เตียวโป้มีบทบาทในตอนที่ 2 ของนวนิยาย โดยได้นำกำลังเข้ารบกับเล่าปี่ที่อยู่ใต้การบังคับบัญชาของจูฮี เตียวโป้ได้เสกหุ่นฟางให้เป็นทหารเข้าโจมตีกองกำลังของเล่าปี่จนต้องหนีแตกไป ในการรบครั้งถัดมา เล่าปี่และจูฮีใช้อุบายสาดเลือดสัตว์ใส่หุ่นฟางเพื่อสลายมนต์ของเตียวโป้ เตียวโป้จึงหนีเข้าเมืองเยียงเซีย (陽城 หยางเฉิง) ไม่ยอมออกมารบอีก จูฮีนำกำลังล้อมเมืองเยียงเซียไว้ ลำแจ้ง (嚴政 เหยียนเจิ่ง) ผู้ใต้บังคับบัญชาคนหนึ่งของเตียวโป้เห็นว่าอยู่ในภาวะคับขันจึงตัดสินใจสังหารเตียวโป้และออกมาสวามิภักดิ์ต่อจูฮี

**อ้างอิง**
หมวดหมู่:บุคคลที่เกิดในคริสต์ศตวรรษที่ 2
หมวดหมู่:กบฏโพกผ้าเหลือง
เจมส์

เจมส์ (James) อาจหมายถึง

**พระมหากษัตริย์และสมาชิกในราชวงศ์**
 สมเด็จพระเจ้าเจมส์ที่ 1 แห่งสกอตแลนด์	- สมเด็จพระเจ้าเจมส์ที่ 1 แห่งอังกฤษ	- สมเด็จพระเจ้าเจมส์ที่ 2 แห่งอังกฤษ	- เจ้าชายเจมส์ ฟรานซิส เอ็ดเวิร์ด สจวต	- เจมส์ วินด์เซอร์ ไวส์เคานท์เซเวิร์น พระโอรสในเจ้าฟ้าชายเอ็ดเวิร์ด เอิร์ลแห่งเวสเซ็กส์

**ผู้นำประเทศ**
 เจมส์ มอนโร ประธานาธิบดีคนที่ 5 แห่งสหรัฐอเมริกา- เจมส์ แมดิสัน	ประธานาธิบดีคนที่ 4 แห่งสหรัฐอเมริกา- เจมส์ แรมเซย์ แมคโดนัล อดีตนายกรัฐมนตรีแห่งสหราชอาณาจักร

**นักบวช**
 นักบุญเจมส์

**วิทยาศาสตร์และเทคโนโลยี ==	- เจมส์ กอสลิง ผู้ให้กำเนิดภาษาจาวา- เจมส์ เคลิร์ก แมกซ์เวลล์ นักฟิสิกส์ชาวสกอตแลนด์ เจ้าของทฤษฎีว่าด้วยการแผ่รังสีของแม่เหล็กไฟฟ้า- เจมส์ จูล นักฟิสิกส์ชาวอังกฤษ - เจมส์ โจเซฟ ซิลเวสเตอร์ นักกฎหมายและนักคณิตศาสตร์ชาวอังกฤษ- เจมส์ ดี. วัตสัน	 ผู้ได้รับรางวัลโนเบลสาขาสรีรวิทยาหรือการแพทย์ ค.ศ. 1962

**นักสำรวจ นักผจญภัย นักประดิษฐ์**
 เจมส์ คุก นักสำรวจและนักเดินเรือชาวอังกฤษ- เซอร์ เจมส์ บรุค นักผจญภัยชาวอังกฤษ- เจมส์ วัตต์ วิศวกรและนักประดิษฐ์ ชาวสกอตแลนด์

**นักเขียน**
 เจมส์ จอยซ์	นักเขียนชาวไอร์แลนด์- เจมส์ เฟนิมอร์ คูเปอร์ นักเขียนอเมริกัน- เจมส์ โรลลินส์ นักเขียนชาวอเมริกัน- เจมส์ เฮอร์เรียต สัตวแพทย์ชาวอังกฤษ

**นักร้อง นักแสดง**
 เจมส์ ดีน นักแสดงชาวอเมริกัน- เจมส์ ท็อดด์ สมิธ ที่ 3 (แอลแอล คูล เจ) แร็ปเปอร์ชาวอเมริกัน- เจมส์ เทย์เลอร์ นักร้องและนักแต่งเพลงชาวอเมริกัน- เจมส์ บราวน์ นักร้องชาวอเมริกัน- เจมส์ บลันท์ นักร้องชาวอังกฤษ- เจมส์ ฟรานโก นักแสดงชาวอเมริกัน- เจมส์ มอร์ริสัน นักร้องชาวอังกฤษ- เรืองศักดิ์ ลอยชูศักดิ์ นักร้องและนักแสดงชาวไทย

**วงดนตรี**
 เจมส์ (วงดนตรี) จากอังกฤษ

**นักกีฬาและผู้เกี่ยวข้อง**
 เจมส์ ไนสมิท	นายแพทย์ชาวแคนาดา ผู้คิดค้นกีฬาบาสเกตบอล- เจมส์ ฟิกก์ บิดาแห่งมวยสากลสมัยใหม่- วัฒนา ภู่โอบอ้อม (เจมส์ วัฒนา) นักสนุกเกอร์ชาวไทย

**ตัวละครสมมติ**
 เจมส์ พอตเตอร์ ตัวละครในหนังสือชุดแฮร์รี่ พอตเตอร์- เจมส์ บอนด์ นวนิยายโดย เอียน เฟลมมิ่ง- เจมส์ มอริอาร์ตี นวนิยายโดย อาร์เธอร์ โคนัน ดอยล์- เจมส์ แบล็ก ตัวละครจากการ์ตูนยอดนักสืบจิ๋วโคนัน- เจมส์ หรือ โคจิโร่ (โปเกมอน) ตัวละครจากการ์ตูนโปเกมอน- เจมส์ หรือ ชอยอิจิ (ล่าขุมทรัพย์สุดขอบฟ้า) ตัวละครจากการ์ตูนล่าขุมทรัพย์สุดขอบฟ้า
หมวดหมู่:ชื่อภาษาตะวันตก
หมวดหมู่:ชื่อตัว
หมวดหมู่:นามสกุล
หมวดหมู่:นามสกุลอังกฤษ
การเดินอวกาศ

การเดินอวกาศ (spaceflight) คือการบินที่เกิดขึ้นในอวกาศโดยมีนักบินเป็นมนุษย์และอาจมีผู้โดยสารร่วมในการบินด้วย ซึ่งแตกต่างกับการสำรวจอวกาศด้วยหุ่นยนต์หรือดาวเทียมควบคุมระยะไกล บางครั้งก็เรียกอย่างเฉพาะเจาะจงว่า การบินในอวกาศโดยมนุษย์ (manned spaceflight)
สำหรับปี ค.ศ. 2008 มีโครงการเดินอวกาศที่ยังดำเนินการอยู่ได้แก่ โครงการโซยูส (Soyuz) ขององค์การอวกาศสหพันธ์รัสเซีย โครงการอวกาศยานขององค์การนาซา และโครงการเสินโจวขององค์กรอวกาศแห่งชาติจีน

**ประวัติ**

**โครงการอวกาศ**

**ดูเพิ่ม**
 นักบินอวกาศ
หมวดหมู่:ชีวิตในอวกาศ
หมวดหมู่:การบิน
หมวดหมู่:การสำรวจอวกาศ
แม่แบบ:เหตุการณ์ปัจจุบัน/2551 พฤศจิกายน 7

* สถานทูตอังกฤษประจำประเทศไทยส่งหนังสือเวียนแจ้งทุกสายการบินว่าได้ยกเลิกวีซ่าของ พ.ต.ท.ดร.ทักษิณ ชินวัตร และภริยา และแนะนำไม่ให้สายการบินใด นำบุคคลทั้งสองเดินทางมายังประเทศอังกฤษ เพราะจะไม่สามารถเดินทางเข้าประเทศได้  (เอเอฟพี)- อาคารเรียน 3 ชั้นที่อยู่ระหว่างการต่อเติมของโรงเรียนประถมแห่งหนึ่งนอกกรุงปอร์โตแปรงซ์ เมืองหลวงของเฮติ ถล่มลงมา มีนักเรียนและครูเสียชีวิตอย่างน้อย 84 คน  (MSNBC)
}
เปลือยรัก อารมณ์พิลึก

เปลือยรัก อารมณ์พิลึก (Secretary) ภาพยนตร์สัญชาติอเมริกันแนวตลกร้าย ออกฉายเมื่อวันที่ 11 มกราคม ค.ศ. 2002 นำแสดงโดย เจมส์ สเปเดอร์, แม็กกี้ จิลเลนฮอล กำกับการแสดงโดย  สตีเวน เชนเบิร์ก 

**เนื้อเรื่อง**
ลี ฮอลโลเวย์ (แม็กกี้ จิลเลนฮอล) หญิงสาววัย 23 เพิ่งออกจากโรงพยาบาลจิตเวช หลังจากเข้าไปบำบัดอาการมาโซคิสม์ของตัวเอง เนื่องจากเมื่อมีเวลาเครียดหรืออารมณ์พลุ่งพล่านเธอมักจะทำร้ายตัวเอง แล้วเธอจะสงบลงซึ่งก็สาเหตุไม่ได้เหมือนกันว่าทำไมถึงเป็นเช่นนี้  ลีเข้าเรียนวิชาพิมพ์ดีดและเลขานุการ เธอสมัครงานเข้าเป็นเลขานุการส่วนตัวในสำนักงานกฎหมายแห่งหนึ่ง ที่มี อี.เอ็ดเวิร์ด เกรย์  (เจมส์ สเปเดอร์) เป็นเจ้าของและนายจ้าง ขณะเดียวพ่อแม่ของลีก็พยายามแนะนำหนุ่มขี้อายชื่อ ปีเตอร์ (เจเรมี่ เดวี่ส์) ซึ่งเคยเป็นอดีตเพื่อนร่วมชั้นสมัยเรียนมัธยมและอ่อนไหวเปราะบางมากพอ ๆ กับเธอ พ่อแม่ของทั้งสองฝ่ายต่างเห็นดีเห็นงามกับการจับคู่ครั้งนี้ถึงขนาดเร่งรัดให้พวกเขาแต่งงานกันในเร็ววัน แต่ลีก็รู้ว่าเธอกับปีเตอร์นั้นไม่อาจเป็นไปได้
ทว่าความอ่อนหวานไร้ประสบการณ์ของปีเตอร์ ทำให้ ลี กระอักกระอ่วนใจ การวางอำนาจบาตรใหญ่ บุคลิกอันแข็งกระด้างและชื่นชอบความสมบูรณ์แบบของ เอ็ดเวิร์ด กลับทำให้ ลี รู้สึกเร่าร้อนอ่อนปวกเปียก เขามักจะตำหนิติเตียนเธอบ่อยครั้งว่าพิมพ์คำผิดในจดหมายธุรกิจ 
จนกระทั่งวันหนึ่ง ความโกรธก็บรรลุขีดตนเขาต้องลงโทษลีด้วยตนเองด้วยการตีก้น เหตุการณ์ดังกล่าวทำให้ทั้งสองได้รู้ตัวเองว่า พวกเขาได้ค้นพบคู่ที่เหมาะสมกับตนแล้ว ลีพอใจสถานะการตกเป็นเบี้ยล่างของเธออย่างมีความสุข ขณะที่เอ็ดเวิร์ดกลับรู้สึกตระหนกต่อแรงปรารถนาอันวิตถารของเขา กลัวว่าอาจจะมีใครพบมันเข้า ขณะเดียวกันก็ไม่สามารถจะห้ามใจตัวเองไม่ให้สานสัมพันธ์รักอันพิลึกพิลั่นกับ ลี ต่อไป

**การเข้าฉายและวิจารณ์**
ประจวบ วังใจ จากเครือเนชั่นวิจารณ์ว่า หากจะตีความตามนับทางสังคมศาสตร์ เลขานุการกับเจ้านาย ก็เปรียบเสมือนบ่าวและนาย ซึ่งถ้าหากตีความตามจิตวิทยาแล้ว ก็คือ ความสัมพันธ์ในแบบ 'ผู้กระทำ' และ 'ผู้ถูกกระทำ' ซึ่งก็คือ 'ซาดิสม์' และ 'มาโซคิสม์' นั่นเอง ซึ่งเป็นไปด้วยความเต็มใจของทั้งสองฝ่าย ภาพยนตร์ดูเหมือนจะมุ่งหน้าให้ความสำคัญกับการอธิบายความสัมพันธ์ในแง่นี้ โดยเผยให้เห็นถึงการค้นหาตัวตนของผู้เป็นนายและบ่าว ว่าแท้จริงแล้ว ตัวเองต้องการสิ่งใดกันแน่ และเมื่อรู้แล้ว ควรจะเผชิญหน้ากับ 'การดำรงอยู่' ของตัวเองอย่างไร ซึ่งผู้ชมที่ไม่คุ้นกับภาพยนตร์แนวชีวิตจิตวิทยา อาจจะรู้สึกรำคาญเหมือนกำลังนั่งดูชีวิตประหลาด ๆ ที่เต็มไปด้วยเหตุผลพิกลพิการของคนสองคน แต่ถ้าอยากจะทำความรู้จักกับอีกด้านมืดอีกด้านหนึ่งในพฤติกรรมมนุษย์  อีกทั้งยังยังเปิดโอกาสให้ค้นหาและทำความรู้จักกับชีวิตที่ถูกปรุงแต่งหรือเสแสร้งของตัวละครหลักทั้งสองตัวด้วย ซึ่งภาพยนตร์เรื่องนี้ก็มีความกระจ่างชัดในประเด็นที่กำลังเสนอค่อนข้างมากทีเดียว 
Secretary เข้าฉายในเทศกาลภาพยนตร์ซันแดนซ์ในปีเดียวกัน และสามารถคว้ารางวัลภาพยนตร์ยอดเยี่ยมมาได้ และเป็นภาพยนตร์ที่นักวิจารณ์อยากจะให้มีชื่อเข้าติดเป็น 1 ใน 5 ภาพยนตร์ที่เข้าชิงรางวัลออสการ์ สาขาภาพยนตร์ยอดเยี่ยม แต่ก็ไม่มีโอกาส
การเข้าฉายในประเทศไทย มีการตัดฉากบางฉากออก และได้รับระดับอาร์

**อ้างอิง**

**แหล่งข้อมูลอื่น**
  เว็บไซต์ทางการ date=2015-03-22 -  Interview with Director- title=เปลือยรัก อารมณ์พิลึก-  Movie stills
หมวดหมู่:ภาพยนตร์ที่ออกฉายในปี พ.ศ. 2545
หมวดหมู่:ภาพยนตร์รัก
หมวดหมู่:ภาพยนตร์อเมริกัน
หมวดหมู่:ภาพยนตร์ระดับอาร์
หมวดหมู่:ภาพยนตร์ตลก
หมวดหมู่:ภาพยนตร์ที่ถ่ายทำในลอสแอนเจลิส
ซินเดอเรลล่า (ภาพยนตร์ พ.ศ. 2493)

ซินเดอเรลล่า (Cinderella) เป็นภาพยนตร์แอนิเมชันที่สร้างโดยทีมงาน วอลต์ ดิสนีย์ ที่ออกฉายในปี ค.ศ. 1950 พื้นเรื่องมาจากเทพนิยายเรื่อง "ซินเดอเรลลา" ของชาร์ล แปโร เรื่องนี้เป็นเรื่องที่ 12 ในซีรีส์ภาพยนตร์การ์ตูนคลาสสิกของวอลต์ ดิสนีย์ ภาพยนตร์เรื่องนี้ได้ถูกจำกัดการปล่อยในวันที่ 15 กุมภาพันธ์ 2493 โดย 
อาร์เคโอ เรดิโอ พิคเจอร์ส
มีผู้กำกับคือ ไคลด์  เจอโรมินิ,แฮมิลตัน ลัสก์ และ วิลเฟรด แจ็คสัน บทเพลงโดย แม็ค เดวิด,เจอร์รี่ ลิฟวิงสตัน และ อัล ฮอฟแมน
การ์ตูนเรื่องนี้ได้รับรางวัลอะคาเดมี 3 รางวัล คือ เสียงที่ดีที่สุด โน้ตเพลงต้นฉบับ และ เพลงที่ดีที่สุด

**อ้างอิง**

**แหล่งข้อมูลอื่น**
 ซินเดอเรลล่า
หมวดหมู่:ภาพยนตร์ยอดเยี่ยม รางวัลหมีทองคำ
หมวดหมู่:ภาพยนตร์อนุรักษ์หอทะเบียนภาพยนตร์แห่งชาติสหรัฐ
หมวดหมู่:ภาพยนตร์เกี่ยวกับนางฟ้าและภูต
หมวดหมู่:ภาพยนตร์โรแมนติกจินตนิมิตอเมริกัน
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
หมวดหมู่:ภาพยนตร์แอนิเมชันแนวรัก
เหมียวน้อยโอลิเวอร์กับเพื่อนเกลอ

เหมียวน้อยโอลิเวอร์กับเพื่อนเกลอ (Oliver & Company) ออกฉายวันที่ 14 กุมภาพันธ์ พ.ศ. 2531 กำกับโดย George Scribner. 

**แหล่งข้อมูลอื่น**
 5379
หมวดหมู่:ภาพยนตร์เกี่ยวกับแมว
หมวดหมู่:ภาพยนตร์แอนิเมชันโดยวอลต์ดิสนีย์พิกเชอส์
หมวดหมู่:ภาพยนตร์โดยวอลต์ดิสนีย์แอนิเมชันสตูดิโอส์
สโมสรฟุตบอลฮัลล์ซิตี

สโมสรฟุตบอลฮัลล์ซิตี (Hull City A.F.C.) เป็นทีมฟุตบอลอาชีพทีมหนึ่งในฟุตบอลลีกอังกฤษ ตั้งอยู่ที่เมืองคิงส์ตันอะพอนฮัลล์ มีชื่อเล่นของทีมว่า ไทเกอส์ (เจ้าเสือน้อยหรือพี่เสือในภาษาไทย)

**ประวัติ**
ฮัลล์ซิตีเป็นสโมสรฟุตบอลที่ตั้งมา 104 ปี ทว่าไร้ถ้วยรางวัลระดับใหญ่ อันดับในลีกสูงสุดที่เคยทำได้ก็คืออันดับที่สามของลีกอันดับสองของประเทศเท่านั้น หลังจากสโมสรถูกควบกิจการโดยแอดัม เพียร์สัน อดีตผู้อำนวยการด้านการเงินของลีดส์ยูไนเต็ด ในฤดูกาล 2000-2001 ในตอนนั้น ฮัลล์ซิตียังอยู่ในดิวิชันสาม โดยมีโอกาสเพลย์ออฟแต่ไม่ได้เข้าชิง เหมือนเป็นจุดเริ่มต้นของฮัลล์ซิตี โดยแอดัม เพียร์สัน ใช้เวลา 9 ปี เปลี่ยนไป 7 ผู้จัดการทีม จึงสามารถนำทีมธรรมดาอย่างฮัลล์ซิตีขึ้นสู่พรีเมียร์ชิพได้สำเร็จในสมัยที่ฟิล บราวน์ คุมทีม โดยฤดุกาล 2008/2009 ฮัลล์สร้างความฮือฮาให้วงการฟุตบอลด้วยการชนะถึง 7 จาก 9 นัดแรก รวมถึงการปราบทีมอย่างนิวคาสเซิลยูไนเต็ด อาร์เซนอล  ทอตนัมฮอตสเปอร์ และเวสต์แฮม หลังจากนั้นผลงานทีมก็ตกต่ำลงอย่างชัดเจนในช่วงครึ่งหลังของฤดูกาล จนตกไปอยู่ในโซนตกชั้นและส่วนหนึ่งก็เกิดจากนักเตะตัวหลักโชว์ฟอร์มไม่ออกรวมไปถึงนักเตะที่ซื้อมาอย่างจิมมี่ บูลลาร์ดมีอาการบาดเจ็บ มานูโช่กองหน้าที่ยืมมาจากแมนเชสเตอร์ยูไนเต็ดเล่นไม่ออก จนต้องไปลุ้นในวันสุดท้ายในเกมส์พบแมนเชสเตอร์ยูไนเต็ด แม้จะแพ้ไป 1-0 แต่โชคดีที่นิวคาสเซิลยูไนเต็ดและซันเดอร์แลนด์ต่างพ่ายแพ้ทั้งคู่ ทำให้ฮัลล์รอดพ้นการตกชั้นได้สำเร็จและในช่วงต้นฤดูกาล 2009-2010 ฮัลล์เซ็นสัญญาคว้าตัว แยน เวนเนกอร์ออฟ ฮัสเซลลิง กองหน้าทีมชาติฮอลแลนด์มาแบบไร้ค่าตัวหลังจากหมดสัญญาจากกลาสโกว์เซลติก ซึ่งถือเป็นข่าวช็อกพอสมควรแต่ก็ไม่สามารถทำให้ฮัลล์ ผลงานดีขึ้นจนฟิล บราวน์ถูกปลดออกจากตำแหน่งหลังจากผลงานย่ำแย่จนตกไปอยู่ท้ายตารางสโมสรจึงมีมติแต่งตั้งเอียน ดาววี่  อดีตผู้จัดการทีมคริสตัลพาเลซเข้ามาคุมแต่ก็ไม่สามารถช่วยให้ทีมรอดตกชั้นได้
ในรายการเอฟเอคัพ ในฤดูกาล 2013-14 ฮัลล์ซิตีทำผลงานได้ดีมากจนสามารถผ่านเข้าไปถึงรอบชิงชนะเลิศได้เป็นครั้งแรกของสโมสร เมื่อต้องพบกับอาร์เซนอล เจ้าของแชมป์รายการนี้มากถึง 10 ครั้ง แม้ฮัลล์ซิตีจะเป็นฝ่ายพ่ายแพ้ไปในช่วงต่อเวลาพิเศษ 120 นาที 3-2 ประตูก็ตาม แต่ในช่วงต้นของการแข่งขัน เพียงแค่ 9 นาทีแรก ฮัลล์ซิตีเป็นฝ่ายได้ประตูนำไปก่อน 0-2 และสร้างความกดดันให้กับอาร์เซนอลได้เป็นอย่างดี และทำให้ได้ผ่านไปเล่นในรายการยูฟ่ายูโรปาลีก (รอบคัดเลือกรอบสาม) เป็นครั้งแรกในประวัติศาสตร์ของสโมสร ในฐานะที่เป็นหนึ่งในทีมคู่ชิงเอฟเอคัพ

**ผู้เล่นชุดปัจจุบัน**
(ยืมตัวจากเอฟเวอร์ตัน​)​
(ยืมตัวจากเอฟเวอร์ตัน​)​

**เกียรติประวัติ**
ดิวิชั่น 3 
ชนะเลิศ (1) : 1965–66 
*เอฟเอคัพ
รองชนะเลิศ (1) : 2013–14

**อ้างอิง**

**แหล่งข้อมูลอื่น**
  The Tigers OFFICIAL WEBSITE date=2008-07-24 - hulltigersofficial
ฮัลล์ซิตี
ฮ
ฮ
เจ้าจอมมารดาสุด ในรัชกาลที่ 5

เจ้าจอมมารดาสุด ในพระบาทสมเด็จพระจุลจอมเกล้าเจ้าอยู่หัว เป็นบุตรีของพระยาสุรินทราราชเสนี (จั่น สุกุมลจันทร์) กับคุณหญิงกลิ่น สุรินทรราชเสนี (สกุลเดิม รักตประจิต) เกิดเมื่อปี พ.ศ. 2394 ท่านมีพี่น้องที่ได้รับราชการฝ่ายในด้วยกันคือ- ท้าววนิดาพิจาริณี (เจ้าจอมมารดาสุ่น ในรัชกาลที่ 4) - เจ้าจอมมารดาสาย ในรัชกาลที่ 5 
เจ้าจอมมารดาสุด เคยรับราชการฝ่ายในเป็นเจ้าจอมอยู่งานในพระบาทสมเด็จพระจุลจอมเกล้าเจ้าอยู่หัว 
เจ้าจอมมารดาสุดมีประสูติกาลพระราชธิดาเพียงพระองค์เดียว คือ พระองค์เจ้าหญิงวรลักษณาวดี ซึ่งประสูติเมื่อปี พ.ศ. 2415 สิ้นพระชนม์เมื่อปี พ.ศ. 2469 พระชันษารวม 54 ปี
เจ้าจอมมารดาสุดถึงแก่อนิจกรรมเมื่อวันที่ 4 กรกฎาคม พ.ศ. 2455 ในรัชสมัยพระบาทสมเด็จพระมงกุฎเกล้าเจ้าอยู่หัว เวลา 17.00 น. วันเดียวกัน พระเจ้าบรมวงศ์เธอ กรมขุนสรรพสิทธิประสงค์ เสนาบดี กระทรวงวัง เสด็จแทนพระองค์มาพระราชทานน้ำหลวงอาบศพ เจ้าจอมมารดาสุด

**เครื่องราชอิสริยาภรณ์**
 border เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)

**อ้างอิง**
2455
หมวดหมู่:พระภรรยาในรัชกาลที่ 5
หมวดหมู่:เจ้าจอมมารดา
หมวดหมู่:ผู้ได้รับเหรียญรัตนาภรณ์ ม.ป.ร.3
พันธุ์ร็อกหน้าย่น

พันธุ์ร็อกหน้าย่น (Old Mad Rock) ภาพยนตร์ไทยในแนวเพลงและตลกในปี พ.ศ. 2546 นำแสดงโดย เทพ โพธิ์งาม, อนันต์ บุนนาค, ทูน หิรัญทรัพย์, ปฐมพงศ์ สมบัติพิบูลย์, เพ็ญพักตร์ ศิริกุล, วงศ์วรุตม์ ตันตระกูล, มนัสนันท์ พันเลิศวงศ์สกุล กำกับโดย พิสุทธิ์ แพร่แสงเอี่ยม อำนวยการสร้างโดย อาร์เอสฟิล์ม

**เนื้อเรื่อง**
เรื่องราวของกลุ่มนักดนตรีวงร็อกแอนด์โรล ระดับซูเปอร์สตาร์ ที่มีประวัติโด่งดังยาวนานในอดีตวงหนึ่ง แม้ปัจจุบันแต่ละคนต่างเข้าสู่วัยทอง และแยกวงกันไปนานเกือบ 30 ปี แต่ด้วยความรักและความผูกพัน ในสิ่งที่ตัวเองยึดมั่นในดนตรีร็อก ที่อัดแน่นอยู่เต็มหัวใจ ทำให้กลุ่มนักดนตรีร็อกวงนี้ อยากที่จะกลับมารวมตัวกันอีกครั้ง เพื่อประกาศศักดาร็อกเกอร์ ที่ชื่อว่า "เดอะดีโน่ แบนด์" ให้ทุกคนได้ประจักษ์ ในคอนเสิร์ตรวมพลวงร็อก ครั้งยิ่งใหญ่ของเมืองไทย
หากแต่การร้างราเวที ที่ยาวนานกว่า 3 ทศวรรษ ได้สร้างปัญหาแก่พวกเขามากมาย ไม่ว่าจะเป็น.. สังขารของแต่ละคน ที่น่าจะกลับไปเลี้ยงหลานอยู่ที่บ้าน มากกว่าที่จะไปยืนอยู่บนเวที หรืออุปสรรคนานัปการ ที่จะทำให้กลับมาเป็นที่ยอมรับ จากแฟนเพลงร็อกยุคใหม่ได้หรือไม่.. รวมไปถึงปัญหาส่วนตัว ที่นัวเนียกันไม่จบ
แต่ความปรารถนาที่จะกลับมาทำ ในสิ่งที่พวกเขารักอีกครั้ง กับ "โอกาส" ซึ่งเหลือเพียงไม่มาก ในระยะเวลาช่วงปลายชีวิตครั้งนี้ พวกเขาก็พร้อมที่จะพิสูจน์ตัวเองอีกครั้ง ด้วยความเชื่อมั่นในคำว่า Rock Never Die แต่ถ้าจะต้องตาย ก็ขอวาดลวดลายอีกสักครั้ง

**ตัวละคร**
เทพ โพธิ์งาม...เหลียง ซานตาน่า (เบส)
*อนันต์ บุนนาค...นิค สแตนเลส (กีตาร์โซโล่)
*ทูน หิรัญทรัพย์...ทาโร คาสโนว่า (ร้องนำ, ริทึมกีตาร์)
*ปฐมพงษ์ สมบัติพิบูลย์...วู้ดดี้ ดิคาปริโอ (คีย์บอร์ด)

**เพลงประกอบ**
โดย อาร์เอส
*ร็อกหน้าย่น
*ซูเปอร์สตาร์
*ตีนกาพาเพลิน
*ดีโน่แบนด์
*คนดนตรี
*กว่าจะถึงวันนั้น
*คนเจ้าชู้
*ร็อกหน้าย่น (3 ช่า)

**เบื้องหลัง**
พันธุ์ร็อกหน้าย่น เป็นผลงานภาพยนตร์ในแนวเพลงและตลก โดย อาวอง บริษัทในสังกัดอาร์เอสฟิล์ม ของอาร์เอส โดยมี พิสุทธิ์ แพร่แสงเอี่ยม ทำหน้าที่ผู้กำกับและเขียนบทภาพยนตร์
โดยมี เทพ โพธิ์งาม รับบทเป็น เหลียง ซานตาน่า มือเบสของวง ที่เป็นตัวสร้างสีสันและชูโรง, อนันต์ บุนนาค รับบท นิค สแตนเลส มือกีตาร์ที่เป็นตัวตั้งตัวตีในการรวมวงอีกครั้ง, ทูน หิรัญทรัพย์ รับบท ทาโร คาสโนว่า นักร้องนำรูปหล่อของวง ขวัญใจแฟน ๆ โดยเฉพาะผู้หญิง  และปฐมพงษ์ สมบัติพิบูลย์ หรือ โป่ง หิน เหล็ก ไฟ ซึ่งเป็นนักดนตรีตัวจริง รับบท วู้ดดี้ ดิคาปริโอ มือคีย์บอร์ด
และยังได้ เพ็ญพักตร์ ศิริกุล รับบท สร้อย (โซอี้) ศิริกุล ผู้บริหารบริษัทเทปเพลงยักษ์ใหญ่ และเป็นผู้จัดงานคอนเสิร์ตรำลึกวงร็อกขึ้นมา และทำทุกวิถีทาง ที่จะไม่ให้วงร็อกรุ่นเดอะกลุ่มนี้ ได้มีโอกาสขึ้นเวทีอีกครั้ง, มนัสนันท์ พันเลิศวงศ์สกุล  รวมถึงได้มีนักร้องและนักดนตรีตัวจริงระดับมืออาชีพมากมาย ร่วมงานด้วย เช่น แหลม มอริสัน, ช.อ้น ณ บางช้าง, ฉันทนา กิติยพันธ์ , เอ็ดเวิร์ด แวนโซ่

**อ้างอิง**

**แหล่งข้อมูลอื่น**
 เพลงประกอบภาพยนตร์ date=2020-08-08 - title=Pun rock nah yon- title=พันธุ์ร็อคหน้าย่น- title=พันธุ์ร็อกหน้าย่น (2003)
หมวดหมู่:ภาพยนตร์ไทย
หมวดหมู่:ภาพยนตร์ไทยที่ออกฉายในปี พ.ศ. 2546
หมวดหมู่:ภาพยนตร์เพลงไทย
หมวดหมู่:ภาพยนตร์ตลกไทย
หมวดหมู่:ภาพยนตร์โดยอาร์เอสฟิล์ม
หมวดหมู่:ภาพยนตร์ภาษาไทย
หมวดหมู่:ภาพยนตร์ไทยในคริสต์ทศวรรษ 2000
เอเรียล 3

ดาวเทียมเอเรียล 3
เอเรียล 3 (Ariel 3) เป็นดาวเทียมจำลองดวงแรกที่ออกแบบและสร้างโดยสหราชอาณาจักร ขึ้นสู่อวกาศจากฐานทัพอากาศแวนเดนเบิร์กเมื่อวันที่ 5 พฤษภาคม ค.ศ. 1967 โดยใช้ยานสอดแนม เอเรียล 3 มีรอบโคจรหนึ่งรอบประมาณ 95 นาที โดยมีระยะโคจรไกลจากโลกที่สุด 608 กิโลเมตร และระยะใกล้ที่สุด 497 กิโลเมตร หมุนรอบตัวเองด้วยความเร็ว 31 รอบต่อนาทีในช่วงแรกเพื่อรักษาสมดุล แต่ขณะเมื่อออกจากวงโคจรดาวเทียมหมุนรอบตัวเองประมาณ 1 รอบต่อนาทีเท่านั้น
เอเรียล 3 นำเครื่องมือวัดขึ้นไปด้วย 5 ชิ้น เพื่อตรวจสอบสภาพภูมิอากาศของโลก พร้อมกันกับตรวจสอบ "สัญญาณรบกวนจากผิวโลก" เช่นพายุขนาดใหญ่ หรือคลื่นวิทยุแปลกประหลาดในดาราจักร ข้อมูลจากการตรวจวัดเก็บบันทึกไว้บนยานด้วยเครื่องบันทึกเทป แล้วจึงส่งต่อมายังผู้สังเกตการณ์บนโลกในภายหลัง วันที่ 24 ตุลาคม ค.ศ. 1967 เครื่องบันทึกเทปบนเอเรียล 3 ไม่สามารถใช้การได้ ทำให้ผู้สังเกตการณ์ต้องอยู่ปฏิบัติงานตลอดเวลาเพื่อคอยรับข้อมูล เอเรียล 3 ประสบปัญหาระบบจ่ายไฟอย่างรุนแรงเมื่อเดือนธันวาคม ค.ศ. 1968 ทำให้ดาวเทียมสามารถทำงานได้เฉพาะเวลากลางวันเท่านั้น ดาวเทียมปิดตัวลงอย่างถาวรเมื่อเดือนกันยายน ค.ศ. 1969 แต่ยังคงค้างอยู่ในวงโคจรจนกระทั่งวันที่ 14 ธันวาคม ค.ศ. 1970 จึงตกลงมาสู่ชั้นบรรยากาศของโลก

**อ้างอิง**

**แหล่งข้อมูลอื่น**
  เอเรียล 3 date=2009-04-19  
หมวดหมู่:ดาวเทียมโคจรรอบโลก
หมวดหมู่:ภารกิจอวกาศในปี พ.ศ. 2510
หมวดหมู่:โครงการอวกาศสหราชอาณาจักร
หอดูดาวแมกดาลีนาริดจ์

ภาพกล้องดูดาวเรียงแถว จากเอกสารประชาสัมพันธ์หอดูดาวแมกดาลีนาริดจ์
หอดูดาวแมกดาลีนาริดจ์ (Magdalena Ridge Observatory; MRO) เป็นหอสังเกตการณ์ทางดาราศาสตร์ ตั้งอยู่ในเทศมณฑลโซคอร์โร รัฐนิวเม็กซิโก สหรัฐ ห่างจากตัวเมืองไปทางตะวันตกประมาณ 32 กิโลเมตร เป็นส่วนหนึ่งของสำนักวิจัยและพัฒนาเศรษฐกิจของสถาบันเทคโนโลยีนิวเม็กซิโก หอดูดาวตั้งอยู่บนยอดเขาเซาท์บัลดี ในเทือกเขาแมกดาลีนา ที่ระดับความสูง 10,600 ฟุต (3,180 เมตร) จากระดับน้ำทะเล ถือเป็นองค์กรความร่วมมือทางวิทยาศาสตร์นานาชาติแห่งหนึ่งของโลก
หอดูดาวแมกดาลีนาริดจ์ ตั้งอยู่ห่างจาก VLA ไปทางทิศตะวันออกประมาณ 42 กิโลเมตร

**แหล่งข้อมูลอื่น**
  เว็บไซต์อย่างเป็นทางการ date=2008-10-25 
หมวดหมู่:หอดูดาวในสหรัฐ
หมวดหมู่:กล้องโทรทรรศน์อินเทอร์เฟอโรมิเตอร์
หมวดหมู่:สิ่งก่อสร้างในรัฐนิวเม็กซิโก
สถาบันสมิธโซเนียน

อาคารสถาบันวิจัยสมิธโซเนียน หรือ "The Castle" เป็นอาคารสำนักงานใหญ่ของสถาบัน
สถาบันสมิธโซเนียน (Smithsonian Institution) เป็นสถาบันวิจัย สถาบันการศึกษา และพิพิธภัณฑ์ ที่บริหารจัดการและได้รับทุนจากรัฐบาลสหรัฐอเมริกาและจากผู้บริจาคต่าง ๆ รวมถึงรายได้การจำหน่ายออกร้านและค่าสมาชิกนิตยสาร หน่วยงานส่วนใหญ่ของสถาบันตั้งอยู่ที่กรุงวอชิงตัน ดี.ซี. แต่ยังมีพิพิธภัณฑ์อีกกว่า 19 แห่ง สวนสัตว์ ศูนย์วิจัย และหน่วยงานสนามอีกมากมายอยู่ในเมืองนิวยอร์ก เวอร์จิเนีย ปานามา และที่อื่น ๆ  มีวัตถุสิ่งของต่าง ๆ ในความดูแลของพิพิธภัณฑ์มากกว่า 136 ล้านชิ้น
สถาบันสมิธโซเนียนก่อตั้งขึ้นตามความประสงค์ของนักวิทยาศาสตร์ชาวอังกฤษ เจมส์ สมิธสัน (James Smithson; ค.ศ. 1765-1829) ซึ่งระบุพินัยกรรมว่า หากหลานชายของเขา เฮนรี เจมส์ ฮังเกอร์ฟอร์ด ไม่มีทายาท ก็ให้ยกมรดกทั้งหมดให้แก่รัฐบาลสหรัฐอเมริกาเพื่อก่อตั้งองค์กรที่สามารถ "เพิ่มพูนและเผยแพร่ความรู้" ให้แก่มนุษยชาติ ปี ค.ศ. 1835 เมื่อหลานของเขาเสียชีวิตลงโดยไม่มีทายาท ประธานาธิบดีแอนดรูว์ แจ็กสัน จึงรายงานต่อรัฐสภาถึงความจำนงของเขา เงินพินัยกรรมที่เขายกให้แก่รัฐบาลสหรัฐฯ เวลานั้นมีมูลค่า 104,960 ปอนด์ทองคำ หรือ 500,000 ดอลลาร์สหรัฐ (คำนวณตามอัตราเงินเฟ้อในปี ค.ศ. 2005 จะคิดเป็นเงิน 9,235,277 ดอลลาร์สหรัฐ)
ประธานศาลสูงสุดแห่งสหรัฐอเมริกา เป็นอธิการบดีสถาบันสมิธโซเนียนโดยตำแหน่ง
ดาวเคราะห์น้อย 3773 สมิธโซเนียน ตั้งชื่อเพื่อเป็นเกียรติแก่สถาบันแห่งนี้

**พิพิธภัณฑ์ในเครือสถาบันสมิธโซเนียน**

**วอชิงตัน ดี.ซี.**

**นครนิวยอร์ก**

**แชนทิลลี เวอร์จิเนีย**

**อ้างอิง**

**แหล่งข้อมูลอื่น**
  เว็บไซต์สถาบันวิจัยสมิธโซเนียน-  เว็บไซต์สถาบันเพื่อการศึกษาสมิธโซเนียน-  แผนที่พิพิธภัณฑ์สมิธโซเนียน-  ห้องสมุดสมิธโซเนียน
หมวดหมู่:พิพิธภัณฑ์ในสหรัฐ
หมวดหมู่:สถาบันวิจัยในสหรัฐอเมริกา
หมวดหมู่:วอชิงตัน ดี.ซี.
ควีนมันธา

NZ-000 ควีนมันธา (クィン・マンサ ;Quin Mantha) เป็นโมบิลสูทตัวร้ายซึ่งมีบทบาทสำคัญในอะนิเมะซีรีส์โมบิลสูทกันดั้มดับเบิลเซต้า ออกแบบโดยมิกะ อาคิทากะ

**เนื้อเรื่อง**
ควีนมันธาเป็นโมบิลสูทขนาดใหญ่สำหรับนิวไทป์ใช้งานโดยเฉพาะซึ่งพัฒนานีโอซีอ้อน ควีนมันธานั้นใช้พื้นฐานของโมบิลอาเมอร์ ไซโคกันดั้มมาร์คทูว์แต่ผสมลักษณะของคิวเบเลย์เข้าไปด้วย อาวุธหลักของควีนมันธาก็คือปืนมหาอนุภาคที่ติดไว้ทั่วตัวซึ่งมีอานุภาพเทียบได้กับปืนของยานรบ ในเกราะหางมีฟันเนลซึ่งเป็นอาวุธควบคุมระยะไกลด้วยพลังจิตผ่านระบบไซคอมมิว (Psycommu - Psychic communicator) เมื่อใช้งาน ฟันเนลจะแยกออกไปจากอัลฟ่าอาร์ซีลและยิงโจมตีเป้าหมายจากตำแหน่งต่างๆกันด้วยบีมกันที่ติดไว้ เกราะของควีนมันธามีความทนทานสูงและสามารถทนมิสไซล์ทั้งหมดของฟุลอาเมอร์ดับเบิ้ลเซต้ากันดั้มได้ และเกราะไหล่ขนาดใหญ่ทั้งสองข้างยังติดตั้งเครื่องกำเนิดสนามพลัง Iฟิลด์บาเรียร์ซึ่งสามารถสะท้อนลำแสงจากอาวุธบีมที่ศัตรูยิงใส่ได้ แม้จะเป็นโมบิลสูทขนาดใหญ่ แต่ควีนมันธาก็ติดตั้งท่อขับดันที่มีกำลังมากจึงมีความเร็วสูง ส่วนหัวของควีนมันธายังสามารถใช้เป็นยานหนีภัยได้เหมือนไซโคกันดั้มมาร์คทูว์
เมื่อเกรมี่ โตโต้ได้เริ่มก่อกบฏเพื่อชิงอำนาจจากฮามาน คานก็ได้ใช้ควีนมันธาเหมือนยูนิตบัญชาการ โดยเกรมี่จะนั่งออกคำสั่งจากควีนมันธาซึ่งมีมนุษย์ดัดแปลง เพิล ทูว์เป็นนักบินหลัก ในการต่อสู้นั้น ควีนมันธาสามารถทำลายยานท่า ลาวิอ็องโรส และทำให้ AMX-015 เกมาร์คของหัวหน้าหน่วยองครักษ์ เคียร่า ซูน กับกันดั้มมาร์คทูว์และเซต้ากันดั้มของกันดั้มทีมเสียหายอย่างหนักได้ แต่ในระหว่างการต่อสู้กับฟุลอาเมอร์ดับเบิ้ลเซต้ากันดั้มของจูโด อชิตะนั้น จูโดได้เกลี้ยกล่อมให้เพิล ทูว์รู้สึกตัวว่าเกรมี่เพียงแต่ใช้งานเธออยู่และสละเครื่องออกมา เปิดโอกาสให้ลู ลูก้าใช้เซต้ากันดั้มยิงสังหารเกรมี่

**คชาทริยา**
NZ-666 กษัตริยา (クシャトリヤ ;Kshatriya) ปรากฏตัวในหนังสือนิยาย กันดั้มยูนิคอร์น ออกแบบโดยฮาจิเมะ คาโทกิ
กษัตริยาเป็นรุ่นปรับปรุงของควีนมันธาซึ่งพัฒนาโดยบริษัทแอนาไฮม์อิเล็กทรอนิกให้มีขนาดเล็กลงแต่ยังคงพลังทำลายไว้ในขณะที่สมรรถนะสูงกว่าเดิม โดยเพิ่มเกราะไหล่ขนาดใหญ่เป็นสี่แผง ซึ่งในเกราะนี้ติดตั้งอาวุธคือฟันเนล ปืนมหาอนุภาค และ แขนกลติดบีมเซเบอร์เอาไว้ ส่วนตัวของกษัตริยายังมีปืนมหาอนุภาคสี่กระบอกที่หน้าอกและบีมเซเบอร์ บีมแก็ตลิ่งที่ยูนิคอร์นกันดั้มใช้นั้นเดิมทีก็เป็นอาวุธของกษัตริยา ระบบไซคอมมิวของกษัตริยายังได้รับการปรับปรุงเป็นไซโคเฟรมซึ่งมีประสิทธิภาพมากกว่าเดิมมาก กษัตริยาถูกขโมยไปจากแอนาไฮม์อิเล็กทรอนิกส์โดยกลุ่มนีโอซีอ้อนที่เหลืออยู่ภายใต้การนำของฟุล ฟรอนทัลและใช้เป็นโมบิลสูทประจำตัวของมนุษย์ดัดแปลง มาริดา ครูซ ซึ่งในอดีตนั้นเธอก็คือเพิล ทเวลฟ์ หนึ่งในโคลนของเอลพี เพิล

**อ้างอิง**

**ดูเพิ่ม**
 รายชื่อหุ่นยนต์ใน Universal Century
หมวดหมู่:หุ่นยนต์ใน Universal Century
ชูพงษ์ ช่างปรุง

ชูพงษ์ ช่างปรุง (เกิด 23 มีนาคม พ.ศ. 2524) ชื่อเล่น เดี่ยว เป็นนักแสดงภาพยนตร์แอ็คชั่น เชี่ยวชาญการแสดงศิลปะการต่อสู้ป้องกันตัวและเคยเป็นนักแสดงสตั๊นท์แมน เริ่มเข้าสู่วงการแสดงโดยเป็นนักแสดงผาดโผนในทีมงานของพันนา ฤทธิไกร

**ประวัติ**
ชูพงษ์เริ่มผลงานทางการแสดงจากการเป็นนักแสดงประกอบในภาพยนตร์เรื่อง องค์บาก ในปี พ.ศ. 2546 เขาก็ได้เป็นหนึ่งในทีมสตันท์ของพันนา  และด้วยความโดดเด่นทางด้านบุคลิกหน้าตา และความสามารถทางด้านบทบู๊หลากสไตล์ พ่วงด้วยพื้นฐานยิมนาสติคและมวยไทย ทำให้เขาได้รับคัดเลือกให้รับบทนำในภาพยนตร์เรื่อง เกิดมาลุย ที่สามารถประสบความสำเร็จทั้งในประเทศไทยและต่างประเทศ โดยเฉพาะเมื่อครั้งเดินทางไปโปรโมทยังประเทศญี่ปุ่น ฝรั่งเศสและอเมริกาเริ่มมีชื่อเสียงจากภาพยนตร์เรื่อง ฅนไฟบิน ในปี พ.ศ. 2549 ปัจจุบันแต่งงานกับสาวนอกวงการแล้วโดยจัดงานแต่งงานแบบเงียบ ๆ ไม่ได้ออกสื่อ โดยแต่งงานวันที่ 3 มกราคม 2557 ที่จังหวัดมหาสารคาม

**ผลงาน**

**ภาพยนตร์**

**ละครโทรทัศน์**

**รางวัล**
 รางวัลนาคราช สาขาบุคคลดีเด่นประจำปี 2558- ดาราอินไซด์อวอร์ด รางวัลนาคราช ครั้งที่ 1 สาขานักแสดงบู๊แอ็คชั่นยอดเยี่ยมแห่งปี จากละครเรื่อง ขุนกระทิง

**แหล่งข้อมูลอื่น**
 00259- name=Dan Chupong-  จับเข่าคุย "เดี่ยว ชูพงษ์ ช่างปรุง" โชว์ฝีมือการแสดงครั้งยิ่งใหญ่ที่สุดในชีวิต กับ "ปืนใหญ่จอมสลัด" date=2008-12-15 -  ประวัติย่อ ชูพงษ์ ช่างปรุง

หมวดหมู่:นักแสดงชายชาวไทย
หมวดหมู่:บุคคลจากจังหวัดกาฬสินธุ์‎
หมวดหมู่:ผู้ฝึกศิลปะการต่อสู้ชาวไทย
หมวดหมู่:สตันต์แมนชาวไทย
เครื่องวัดความสว่างความเร็วสูง

เครื่องวัดความสว่างความเร็วสูง (High Speed Photometer; HSP) เป็นเครื่องมือวัดทางวิทยาศาสตร์ชิ้นหนึ่งที่ติดตั้งอยู่บนกล้องโทรทรรศน์อวกาศฮับเบิล ออกแบบมาเพื่อตรวจวัดค่าความสว่าง (brightness) และขั้วแม่เหล็กของวัตถุท้องฟ้าหลายชนิด สามารถสังเกตการณ์ได้ในช่วงความยาวคลื่นของอัลตราไวโอเลต แสงที่ตามองเห็น และอินฟราเรด
เครื่องวัดความสว่างความเร็วสูงเป็นอุปกรณ์ตัวหนึ่งของกล้องฮับเบิลที่ติดตั้งไปตั้งแต่การขึ้นสู่อวกาศครั้งแรก แต่ไม่สามารถใช้งานได้สำเร็จเนื่องจากปัญหาการรับภาพของกล้อง ในภารกิจซ่อมบำรุงที่ 1 เมื่อเดือนธันวาคม ค.ศ. 1993 มันถูกแทนที่ด้วยเครื่องแก้ไขภาพกล้องโทรทรรศน์อวกาศ (Corrective Optics Space Telescope Axial Replacement หรือ COSTAR) เพื่อช่วยแก้ไขปัญหาด้านภาพสำหรับอุปกรณ์วัดอื่นๆ ที่เหลือ

**แหล่งข้อมูลอื่น**
  ข้อมูลเกี่ยวกับ HSP จาก STSCI-  เครื่อง HSP ที่ห้องทดลองดาราศาสตร์มหาวิทยาลัยวิสคอนซิน
หมวดหมู่:กล้องโทรทรรศน์อวกาศฮับเบิล
เอเชียนบีชเกมส์ 2008

เอเชียนบีชเกมส์ 2008 (2008 Asian Beach Games) เป็นการแข่งขันเอเชียนบีชเกมส์ ครั้งที่ 1 จัดขึ้นที่ บาหลี ประเทศอินโดนีเซีย ระหว่างวันที่ 18 - 26 ตุลาคม พ.ศ. 2551 โดยมีประเทศเข้าร่วม 42 ประเทศ และมีกีฬาแข่งขันทั้งหมด 19 ชนิด

**การดำเนินการ**

**สถานที่แข่งขัน**
มี 5 สถานที่จัดการแข่งขัน

**กีฬา**
 Events=2- Events=2- Events=2- Events=4- Events=1- Events=2- Events=1- Events=4- Events=4- Events=6- Events=6- Events=4- Events=4- Events=8- Events=8- Events=2- Events=5- Events=2- Events=4

**ประเทศที่เข้าร่วมการแข่งขัน**
ประเทศที่เข้าร่วมการแข่งขันเอเชียนบีชเกมส์ 2008
การแข่งขันครั้งนี้มีประเทศที่เข้าร่วมทั้งหมด 42 ประเทศ ประเทศอินโดนีเซียส่งนักกีฬาเข้าแข่งขันมากถึง 214 คนเป็นทีมที่ใหญ่ที่สุดในการแข่งขันครั้งนี้ โดยการแข่งขันครั้งนี้มีกีฬาทั้งหมด 19 ชนิด
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008 
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*214
*10
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*10
*เอเชียนบีชเกมส์ 2008
*เอเชียนบีชเกมส์ 2008
*5
*2
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*18
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008
*เอเชียนบีชเกมส์ 2008

**สรุปเหรียญ**

**แหล่งข้อมูลอื่น**
 OCA decision on the Asian Beach Games date=2007-10-06 - Official site date=2013-02-13 - Official Results site date=2009-06-13 - Unofficial Site of Asian Beach Games date=2010-12-08 


หมวดหมู่:กีฬาในทวีปเอเชีย
หมวดหมู่:การแข่งขันกีฬาระดับนานาชาติที่ประเทศอินโดนีเซียเป็นเจ้าภาพ
หมวดหมู่:พ.ศ. 2551
หมวดหมู่:กีฬาในจังหวัดบาหลี
หมวดหมู่:มหกรรมกีฬาในประเทศอินโดนีเซีย
สเปกโทรกราฟวัตถุมัว

สเปกโทรกราฟวัตถุมัว (Faint Object Spectrograph; FOS) เป็นเครื่องมือสเปกโทรกราฟที่ติดตั้งบนกล้องโทรทรรศน์อวกาศฮับเบิล ต่อมาถูกถอดออกแทนที่ด้วยสเปกโทรกราฟถ่ายภาพกล้องโทรทรรศน์อวกาศในปี ค.ศ. 1997

**แหล่งข้อมูลอื่น**
  FOS จาก STSCI
หมวดหมู่:กล้องโทรทรรศน์อวกาศฮับเบิล
พิพิธภัณฑ์ยานบินและยานอวกาศแห่งชาติ

พิพิธภัณฑ์ยานบินและอวกาศแห่งชาติ (National Air and Space Museum; NASM) แห่งสถาบันสมิธโซเนียน เป็นพิพิธภัณฑ์ที่มีชื่อเสียงมากที่สุดของสถาบันสมิธโซเนียน ตั้งอยู่ที่กรุงวอชิงตัน ดี.ซี. เป็นแหล่งรวมวัตถุที่เกี่ยวข้องด้านอากาศยานและอวกาศยานที่ใหญ่ที่สุดในโลก นอกจากนี้ยังเป็นศูนย์รวมการวิจัยเกี่ยวกับประวัติศาสตร์ วิทยาศาสตร์ และเทคโนโลยีการบินและอวกาศการบิน รวมถึงกิจการด้านวิทยาศาสตร์ดาวเคราะห์ ภูมิศาสตร์เกี่ยวกับโลก และภูมิฟิสิกส์ เครื่องบินและอวกาศยานส่วนใหญ่ที่ตั้งแสดงที่นี่เป็นเครื่องต้นแบบหรือเครื่องสำรองของเครื่องที่ใช้งานจริงทั้งสิ้น

**ภาพที่น่าสนใจ**

**แหล่งข้อมูลอื่น**
  เว็บไซต์อย่างเป็นทางการ date=2007-12-12 
หมวดหมู่:พิพิธภัณฑ์การบินและอวกาศในวอชิงตัน ดี.ซี.
สมาคมมหาวิทยาลัยเพื่อการวิจัยด้านดาราศาสตร์

สมาคมมหาวิทยาลัยเพื่อการวิจัยด้านดาราศาสตร์ (Association of Universities for Research in Astronomy; AURA) เป็นหน่วยงานความร่วมมือระหว่างมหาวิทยาลัยและสถาบันหลายแห่งเพื่อร่วมกันทำงานในโครงการสังเกตการณ์ทางดาราศาสตร์และการใช้งานกล้องโทรทรรศน์
ดาวเคราะห์น้อย 19912 Aurapenenta ตั้งชื่อเพื่อเป็นเกียรติในโอกาสครบรอบปีที่ 50 ขององค์กรเมื่อวันที่ 1 มิถุนายน ค.ศ. 2007

**หน่วยงานในสังกัด**
 หอดูดาวเจมินี (Gemini Observatory) บริหารโดยสมาคมในฐานะโครงการความร่วมมือนานาชาติในการใช้งานกล้องโทรทรรศน์แฝดสองเครื่อง เครื่องหนึ่งอยู่ที่ Mauna Kea ในฮาวาย อีกเครื่องหนึ่งอยู่ที่ Cerro Pachon ในชิลี- หอสังเกตการณ์ดาราศาสตร์ในคลื่นแสงแห่งชาติ (National Optical Astronomy Observatory; NOAO) - สมาคมเป็นผู้บริหารกล้องโทรทรรศน์อวกาศที่หอสังเกตการณ์แห่งนี้ซึ่งตั้งอยู่ที่ Kitt Peak ในอริโซนา และที่ Cerro Tololo ในชิลี - หอสังเกตการณ์ดวงอาทิตย์แห่งชาติ (National Solar Observatory; NSO) - สมาคมบริหารหอสังเกตการณ์นี้ที่ Sacramento Peak ในนิวเม็กซิโก และ Kitt Peak ในอริโซนา - สถาบันวิทยาศาสตร์กล้องโทรทรรศน์อวกาศ (Space Telescope Science Institute; STScI) - สมาคมบริหารสถาบันแห่งนี้สำหรับองค์การนาซาเพื่อดูแลภารกิจทางวิทยาศาสตร์สำหรับกล้องโทรทรรศน์อวกาศฮับเบิล  - สำนักงานโครงการใหม่ (New Initiative Office; NIO) - สมาคมตั้งหน่วยงาน NIO ขึ้นเพื่อเตรียมการก่อสร้างกล้องโทรทรรศน์กระจกเงาขนาดยักษ์ (Giant Segmented Mirror Telescope)

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:องค์การอวกาศ
หมวดหมู่:ความร่วมมือระหว่างประเทศ
ย่านผิดปกติแอตแลนติกใต้

แนวการแผ่รังสีแวนอัลเลน กับตำแหน่งที่บรรจบกับมหาสมุทรแอตแลนติก
ย่านผิดปกติแอตแลนติกใต้ มีขนาดประมาณ 560 กม.
ย่านผิดปกติแอตแลนติกใต้ (South Atlantic Anomaly; SAA) เป็นย่านหนึ่งของผิวโลกที่อยู่ใกล้กับแนวการแผ่รังสีแวนอัลเลนเส้นในมากที่สุด ที่ระดับความสูงดังกล่าวความหนาแน่นของรังสีจะมีสูงกว่าย่านอื่นๆ แนวการแผ่รังสีแวนอัลเลนมีลักษณะสมมาตรกับแกนแม่เหล็กโลก ซึ่งสอดคล้องกับแกนการหมุนของโลกโดยทำมุมประมาณ 11 องศา แกนแม่เหล็กจึงเบี่ยงไปจากแกนการหมุนของโลกประมาณ 450 กิโลเมตร ผลจากการเบี่ยงเบนดังกล่าว เข็มขัดเส้นในของแนวการแผ่รังสีแวนอัลเลนจึงอยู่ใกล้ผิวโลกมากที่สุดที่บริเวณเหนือมหาสมุทรแอตแลนติกตอนใต้ ส่วนที่อยู่ห่างจากผิวโลกมากที่สุดอยู่ที่ประมาณเหนือมหาสมุทรแปซิฟิกตอนเหนือ
ย่านผิดปกติแอตแลนติกใต้ส่งผลกระทบอย่างมีนัยสำคัญต่อดาวเทียมและอวกาศยานสำรวจทางดาราศาสตร์ที่โคจรรอบโลกในระดับความสูงไม่กี่กิโลเมตรเหนือพื้นโลก วงโคจรในระดับนั้นทำให้ดาวเทียมเคลื่อนผ่านย่านความผิดปกติเป็นประจำและทำให้มันต้องได้รับรังสีระดับรุนแรงเป็นเวลาหลายนาทีในแต่ละครั้ง สถานีอวกาศนานาชาติที่โคจรในระดับดังกล่าวโดยมีมุมเบี่ยงเบน 51.6° ก็ต้องสร้างเกราะป้องกันพิเศษเพื่อป้องกันปัญหานี้ เครื่องมือวัดบนกล้องโทรทรรศน์อวกาศฮับเบิลก็ไม่สามารถใช้งานได้ทุกครั้งที่โคจรผ่านย่านนี้

**อ้างอิง**
หมวดหมู่:โลก
หมวดหมู่:มหาสมุทรแอตแลนติก
หมวดหมู่:แม่เหล็กโลก
สเปกโทรกราฟต้นกำเนิดจักรวาล

สเปกโทรกราฟต้นกำเนิดจักรวาล (Cosmic Origins Spectrograph; COS) เป็นเครื่องมือวัดชิ้นหนึ่งที่อยู่ในแผนงานติดตั้งบนกล้องโทรทรรศน์อวกาศฮับเบิล จะนำขึ้นสู่อวกาศในภารกิจซ่อมบำรุงครั้งสุดท้ายในเดือนกุมภาพันธ์ ค.ศ. 2009 ออกแบบมาเพื่อถ่ายภาพสเปกโทรกราฟของคลื่นอัลตราไวโอเลตของแหล่งกำเนิดแสงแบบจุด เป้าหมายทางวิทยาศาสตร์ของเครื่องมือนี้รวมถึงการศึกษาจุดกำเนิดของโครงสร้างขนาดใหญ่ในเอกภพ การก่อตัวและวิวัฒนาการของดาราจักร รวมถึงการกำเนิดของกลุ่มดาวและระบบดาวเคราะห์ต่างๆ สเปกโทรกราฟต้นกำเนิดจักรวาลได้รับการพัฒนาและสร้างขึ้นโดยห้องวิจัยฟิสิกส์ดาราศาสตร์ที่ศูนย์ศึกษาฟิสิกส์ดาราศาสตร์และดาราศาสตร์อวกาศ (Center for Astrophysics and Space Astronomy; CASA) ที่มหาวิทยาลัยโคโลราโดที่เมือง Boulder
เครื่องมือนี้จะนำขึ้นไปติดตั้งแทนที่เครื่องแก้ไขภาพกล้องโทรทรรศน์อวกาศ (COSTAR) เพื่อให้ช่วยเหลือการทำงานของสเปกโทรกราฟถ่ายภาพกล้องโทรทรรศน์อวกาศซึ่งจะมีการซ่อมแซมในภารกิจซ่อมบำรุงคราวเดียวกัน โดยที่สเปกโทรกราฟกล้องโทรทรรศน์อวกาศจะทำงานที่ช่วงความยาวคลื่นที่กว้างกว่า ส่วนสเปกโทรกราฟต้นกำเนิดจักรวาลจะทำงานที่ละเอียดมากกว่าโดยเฉพาะในช่วงคลื่นอัลตราไวโอเลต

**อ้างอิง**

**แหล่งข้อมูลอื่น**
  COS จาก STSCI
หมวดหมู่:กล้องโทรทรรศน์อวกาศฮับเบิล
หมวดหมู่:กล้องโทรทรรศน์อัลตราไวโอเลต
เครื่องแก้ไขภาพกล้องโทรทรรศน์อวกาศ

มนุษย์อวกาศกำลังติดตั้งเครื่องแก้ไขภาพกล้องโทรทรรศน์อวกาศ ในระหว่างภารกิจซ่อมบำรุงที่ 1
เครื่องแก้ไขภาพกล้องโทรทรรศน์อวกาศ (Corrective Optics Space Telescope Axial Replacement; COSTAR) เป็นเครื่องมือที่ออกแบบขึ้นเพื่อแก้ไขปัญหาความคลาดทรงกลมของกล้องโทรทรรศน์อวกาศฮับเบิล ซึ่งเป็นสาเหตุให้การจับภาพสำหรับเครื่องมือวัดอื่นๆ มีความคลาดเคลื่อนไปหมด เครื่อง COSTAR สร้างโดยบริษัทบอลล์แอโรสเปซ นำขึ้นไปติดตั้งแทนที่เครื่องวัดความสว่างความเร็วสูง (High Speed Photometer; HSP) ในระหว่างภารกิจซ่อมบำรุงกล้องฮับเบิลครั้งที่ 1 เมื่อปี ค.ศ. 1993 สำหรับอุปกรณ์วัดที่สร้างขึ้นใหม่หลังจากนั้น ได้มีการออกแบบเพื่อชดเชยค่าความคลาดทรงกลมนี้ได้ด้วยตัวเองแล้ว
เครื่องแก้ไขภาพกล้องโทรทรรศน์อวกาศจะถูกถอดออกจากกล้องโทรทรรศน์อวกาศฮับเบิลในภารกิจซ่อมบำรุงครั้งที่ 5 ในปี ค.ศ. 2009 เพื่อจะติดตั้งสเปกโตรกราฟต้นกำเนิดจักรวาลแทนที่

**แหล่งข้อมูลอื่น**
  เครื่องแก้ไขภาพกล้องโทรทรรศน์อวกาศ
หมวดหมู่:กล้องโทรทรรศน์อวกาศฮับเบิล
ยุพข่าน

ยุพข่าน  มีชื่อจริงว่า สมชาย งามสมชาติ เกิดเมื่อปี พ.ศ. 2504 ที่อำเภอสันกำแพง จังหวัดเชียงใหม่ 
ได้ฉายาว่า ดาวร้ายหน้าหยก เนื่องจากเป็นนักแสดงตัวร้ายของภาพยนตร์และละครโทรทัศน์ของฉลอง ภักดีวิจิตร หลายต่อหลายเรื่อง อาทิ เสาร์ ๕, เสาร์ ๕ ตอนทับทิมสยาม, ดุจตะวันดั่งภูผา รวมถึงละครโทรทัศน์แนวจักร ๆ วงศ์ ๆ อีกหลายเรื่อง และได้รับรางวัลดาวเมขลาพระเอกดาวร้ายดาวรุ่งดีเด่น ในปี พ.ศ. 2557
เป็นชาวไทยมุสลิม มีศักดิ์เป็นน้องบุญธรรมของดามพ์ ดัสกร ดาวร้ายอีกคนหนึ่งของวงการภาพยนตร์ไทย
ในปี พ.ศ. 2550 ได้ออกอัลบั้มเพลงชื่อชุด สมานฉันท์ ในสังกัดซิกม่า มีทั้งหมด 10 เพลง และบางส่วนเป็นเพลงประกอบละครโทรทัศน์ด้วย  คือ จอมใจจอมโจร ซึ่งเป็นเพลงประกอบละครโทรทัศน์เรื่อง จอมคนปล้นผ่าโลก ทางช่อง 7 ในปี พ.ศ. 2545 
เป็นศิลปินอีกคนหนึ่งที่ขึ้นร้องเพลงบนเวทีของพันธมิตรประชาชนเพื่อประชาธิปไตยในการชุมนุมเมื่อปี พ.ศ. 2551 ซึ่งเพลงที่ร้องบ่อยจนเป็นเอกลักษณ์ประจำตัวคือ เหน็บหนาว พร้อมกับแว่นตาดำและเสื้อแจ็คเก็ตหนังสีดำตัวใหญ่
ใน การเลือกตั้ง พ.ศ. 2562 ยุพข่านได้ลงสมัครรับเลือกตั้ง ส.ส. กทม. เขต 3 ยานนาวา บางคอแหลม ในสังกัด พรรคชาติไทยพัฒนา พร้อมกับชื่อใหม่ ศิระรังษี ปารมีอิทธิวงศ์

**ผลงานละคร**
 วิมานมะพร้าว (2537)- จากวันนี้ไปให้เธอคนเดียว (2539)
*ระย้า (2541)
*ดาวคนละดวง (2542)
*อังกอร์ (2543)- ส่วย สะท้านแผ่นดิน (2544)
*ทอง 5 (2544)
*นางแมวป่า (2545)- จอมคนปล้นผ่าโลก (2545)- รอยไถ (2545)- อังกอร์ 2 (2548)
*ทอง ๙ (2551)- เสาร์ ๕ (2553)
*อุบัติรักเกาะสวรรค์ (2554)- เสาร์ ๕ ตอนทับทิมสยาม (2554)- ดุจตะวันดั่งภูผา (2555)- ขุนเดช (2555)- ทอง 10 (2559)- เล็บครุฑ (2561)

**ชื่ออื่น**
ยุพข่าน งามสมชาติ
*ยุพข่าน ดัสกร

**อ้างอิง**
 ศิลปินรวมใจ ณ มัฆวานฯ ร่วมต้าน “นอมินีขายชาติ” date=2016-03-05 - บทสัมภาษณ์ ยุพข่าน งามสมชาติ อัลบั้มสมานฉันท์ สังกัด บ.ซิกม่า อินเตอร์เนชั่นแนล จก. date=2020-12-05 

**แหล่งข้อมูลอื่น**
  การแสดงสดเพลงเหน็บหนาวบนเวทีพันธมิตรฯ-  การแสดงสดเพลงจอมใจจอมโจรfix-attempted=yes 
หมวดหมู่:บุคคลจากอำเภอสันกำแพง
หมวดหมู่:มุสลิมชาวไทย
หมวดหมู่:นักแสดงชายชาวไทย
หมวดหมู่:นักร้องชายชาวไทย
หมวดหมู่:พรรคชาติไทยพัฒนา
หมวดหมู่:พันธมิตรประชาชนเพื่อประชาธิปไตย
หมวดหมู่:นักแสดงจากจังหวัดเชียงใหม่
แม่แบบ:บทความคัดสรร/พฤศจิกายน 2551

สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ (ประสูติ: 6 พฤษภาคม พ.ศ. 2466 ณ กรุงลอนดอน อังกฤษ สหราชอาณาจักร สิ้นพระชนม์: 2 มกราคม พ.ศ. 2551 เวลา 02.54 น. ณ โรงพยาบาลศิริราช กรุงเทพมหานคร สิริพระชนมายุ 84 พรรษา) เป็นพระธิดาพระองค์ใหญ่ในสมเด็จพระมหิตลาธิเบศร อดุลยเดชวิกรม พระบรมราชชนก (สมเด็จพระเจ้าบรมวงศ์เธอ เจ้าฟ้ามหิดลอดุลยเดช กรมหลวงสงขลานครินทร์ พระราชโอรสในพระบาทสมเด็จพระจุลจอมเกล้าเจ้าอยู่หัว และ สมเด็จพระศรีสวรินทิราบรมราชเทวี พระพันวัสสาอัยยิกาเจ้า) และ สมเด็จพระศรีนครินทราบรมราชชนนี (หม่อมสังวาลย์ มหิดล ณ อยุธยา) และ ทรงเป็นสมเด็จพระเชษฐภคินีในพระบาทสมเด็จพระเจ้าอยู่หัวอานันทมหิดล และ พระบาทสมเด็จพระปรมินทรมหาภูมิพลอดุลยเดช 
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ได้ทรงบำเพ็ญพระกรณียกิจมากมายแก่ประเทศชาติ เพื่อแบ่งเบาพระราชภาระของพระบาทสมเด็จพระเจ้าอยู่หัว และ สมเด็จพระศรีนครินทราบรมราชชนนี มีโครงการในพระอุปถัมภ์หลายร้อยโครงการ ทั้งด้านการศึกษา การสังคมสงเคราะห์ การแพทย์ และ การสาธารณสุข การต่างประเทศ การศาสนา และอื่น ๆ ทั้งนี้พระองค์มีพระปรีชาสามารถด้านการเขียน ด้านการกีฬา และ ด้านการถ่ายภาพ
พระองค์มีพระอาการผิดปกติเกี่ยวกับพระนาภี (ท้อง) และได้เข้าประทับรักษาพระอาการประชวร ณ อาคารเฉลิมพระเกียรติ โรงพยาบาลศิริราช จนกระทั่งเมื่อวันพุธที่ 2 มกราคม พ.ศ. 2551 พระอาการประชวรได้ทรุดลงตามลำดับ และสิ้นพระชนม์เมื่อเวลา 02.54 น. สิริพระชนมายุ 84 พรรษา อ่านต่อ...
บทความคัดสรรก่อนหน้านี้: เพลงลูกทุ่ง - ดาวหาง - สัตว์เลี้ยงลูกด้วยน้ำนม
ที่เก็บถาวร – บทความคัดสรรอื่น ๆ
วิกิพีเดีย:เสนอบทความคัดสรร/กล้องโทรทรรศน์อวกาศฮับเบิล

=== กล้องโทรทรรศน์อวกาศฮับเบิล**
กล้องโทรทรรศน์อวกาศฮับเบิล ถูกเสนอเมื่อ 31 ตุลาคม พ.ศ. 2551 และจะได้รับการพิจารณาภายในวันที่ 13 พฤศจิกายน พ.ศ. 2551
 เสนอชื่อ Tinuviel | พูดคุย (ผู้พัฒนาบทความหลักคือคุณ Kie และ คุณ Tinuviel)
สนับสนุน 
# สนับสนุน --Sry85 00:35, 1 พฤศจิกายน 2551 (ICT)
# ผ่านครับ --ไอ้ขี้เมา (หว่อบู้ต่ง-จงเหวิน) : ผู้ดูแลหน้าตาดีแห่งไร้สาระนุกรม : ก๊งเหล้ากันได้ 00:52, 1 พฤศจิกายน 2551 (ICT)
# สมบูรณ์มากครับ -- Portalian 09:28, 1 พฤศจิกายน 2551 (ICT)
# สนับสนุนค่ะ Nini 13:54, 1 พฤศจิกายน 2551 (ICT)
# สนับสนุนครับ --Kie 20:11, 1 พฤศจิกายน 2551 (ICT)
# ไม่มีอะไรคัดค้าน --Octra Dagostino 20:19, 1 พฤศจิกายน 2551 (ICT)
# สนับสนุนครับ เนื้อหาเยอะพอควร --Mopza 21:50, 2 พฤศจิกายน 2551 (ICT)
# สนับสนุนครับ --DoLKuNGBiGHEAD 17:11, 3 พฤศจิกายน 2551 (ICT)
# ผ่านครับ --นักรบมือตบ 17:38, 4 พฤศจิกายน 2551 (ICT)
# บทความในฝันครับ --Horus 16:04, 7 พฤศจิกายน 2551 (ICT)
# สนับสนุน --เอ็มสกาย 12:09, 8 พฤศจิกายน 2551 (ICT)
คัดค้าน
#
#
เสนอแนะการปรับปรุง
# ยังมีวงเล็บชื่อภาษาอังกฤษเหลืออยู่ทั้ง ๆ ที่มีลิงก์ภายในเชื่อมไปยังบทความแล้วหลายจุด ควรจะลบอันที่ไม่จำเป็น (เช่นชื่อบุคคล) ออกบ้างออกไหมคะ? Nini 09:45, 1 พฤศจิกายน 2551 (ICT)
#* แก้ไขแล้วนะคะ ขอบคุณมากค่ะ --Tinuviel | พูดคุย 12:46, 1 พฤศจิกายน 2551 (ICT)
# Director's Discretionary Time คืออะไรเหรอคะ แปลว่าเวลาสุขุมของผู้อำนวยการแล้วฟังดูตลกดีน่ะค่ะ Nini 13:07, 1 พฤศจิกายน 2551 (ICT)
#* น่าจะเป็น "เวลาส่วนตัวของผู้อำนวยการ" หรือเปล่าคะ --Tinuviel | พูดคุย 13:43, 1 พฤศจิกายน 2551 (ICT)
#**เห็นด้วยครับ ^^ ตอนแปลผมใช้ http://dict.longdo.com แล้วมันแปล discretionary ว่า "ที่สุขุมรอบคอบ" ผมเลยแปลไปตรงตัวเลยว่า "เวลาสุขุม" พอมาเช็กกับดิก Oxford เขาแปลว่า "decided according to the judgement of a person in authority about what is necessary in each particular situation" ก็น่าจะหมายถึงเวลาส่วนตัว คือ เวลาที่แล้วแต่ว่าผู้อำนวยการจะเอาไปทำอะไร ดังนั้น เวลาส่วนตัว น่าจะตรงความหมายดีครับ ขอบคุณที่ช่วยแก้ไขครับ ^^--Kie 20:17, 1 พฤศจิกายน 2551 (ICT)
# การเขียนปีเห็นว่ามีทั้งแบบ ปี... และ ค.ศ. ควรจะใช้อย่างเดียวเลยไหมครับ และควรจะใส่ลิงก์ครอบปีดีไหมครับ --Horus 21:48, 2 พฤศจิกายน 2551 (ICT)
#* ได้ทดลองใช้  แล้วปรากฏว่า ความกว้างของแม่แบบนี้เล็กกว่าความกว้างของกล่องข้อมูลกล้องโทรทรรศน์มาก ทำให้การแสดงผลในส่วนเนื้อหาบทนำนั้นผิดเพี้ยนไป แต่คิดว่ายังควรใช้ ปี ค.ศ. เพราะเนื้อหามีความเกี่ยวข้องกับเหตุการณ์ทางดาราศาสตร์ที่ส่วนใหญ่อ้างอิงด้วยปี ค.ศ. กัน รวมถึงจะสามารถอ่านเทียบหรือ explore เพิ่มเติมในบทความภาษาอังกฤษได้ง่าย ดังนั้นจึงใช้วิธีเติมคำว่า "ค.ศ." ลงไปให้ครบนะคะ ถ้ายังพบหลงหูหลงตาอยู่บ้างรบกวนช่วยกันเติมได้เลยนะคะ ขอบคุณมากๆ ค่ะ --Tinuviel | พูดคุย 00:19, 4 พฤศจิกายน 2551 (ICT)
# อ้างอิง (หมายเหตุ?) ที่ 28 ไม่แปลเหรอคะ? (-_-" ไม่ได้จะจับผิดนะคะ เผอิญไปเห็นเข้า) Nini 21:45, 5 พฤศจิกายน 2551 (ICT)
#*แก้เรียบร้อยแล้วครับ ขอบคุณที่บอกครับ ^_^ --Kie 08:18, 7 พฤศจิกายน 2551 (ICT)
ความละเอียดเชิงมุม

ความละเอียดเชิงมุม (angular resolution) เป็นค่าที่บ่งบอกถึงระดับความละเอียดของอุปกรณ์ที่สร้างภาพแบบต่างๆ เช่น กล้องโทรทรรศน์วิทยุ กล้องจุลทรรศน์ กล้องถ่ายรูป หรือแม้แต่ดวงตาของมนุษย์
กำลังแยกชัด (resolving power) เป็นความสามารถของอุปกรณ์สร้างภาพในการแยกแยะจุดแต่ละจุดของภาพวัตถุว่ามีมุมที่เหลื่อมล้ำกันอย่างไร คำว่า ความละเอียด คือระยะทางน้อยที่สุดระหว่างวัตถุ (จุดหรือเส้น) ที่สามารถแยกภาพออกจากกันได้ แต่คำนี้ไม่ค่อยใช้กับกล้องจุลทรรศน์หรือกล้องโทรทรรศน์เท่าใดนัก สำหรับในการวิเคราะห์ทางวิทยาศาสตร์ คำว่า ความละเอียด โดยมากจะหมายถึงความเที่ยงตรงของเครื่องมือวัดหรือเครื่องมือบันทึก (ในการบันทึกภาพหรือสเปกตรัม) มากกว่า

**แหล่งข้อมูลอื่น**
  หลักการและการคำนวณความละเอียดในกล้องจุลทรรศน์ โดย Michael W. Davidson, Nikon MicroscopyU (website).
หมวดหมู่:ทัศนศาสตร์
หมวดหมู่:มุม